Umbukiso Wezokulima oweAgricultural Show Uqala eHarare
Umbukiso omkhulu wezokulima owe Harare Agricultural Show uqale Ngomvulo uvumela ukubukiswa kwenkukhu lonyaka ngemva kokungabi khona kwazo nyakenye sokuqamuke umkhuhane owe Avian Flu.
HARARE — Abaqoqi bombukiso wezokulima lamabhizimusi owe Harare Agricutural Show bavule owalonyaka ngokukhuthaza abantu ukuthi baze ngobunengi ukuzongena kuwo. Unobhala jilelele wenhlanganiso yabafuya inkukhu eye Freerange Poultry Association uveze injabulo ngenyathela elithetwe nguhulumende lonyaka lokubukisa imisebenzi yokufuya inkukhu. Umnumzana Nkosi Ngwenya wenhlanganiso ye ZimAvian efuya lokuthengisa amatsiyane uthi amathuba sevulekile. Uthi noma kunje lokhe kunzima ukutholisa abantu ikakhulu inkukhu zamaqanda balakho ukumelela phose inyanga yonke bengakawatholi ngenxa yokwandelwa. Unkosikazi Jiji uthi lonyaka bakhethe ukufundisa uzulu ngemihlobo ekhona yenkukhu zemaphandleni. Umnumzana Anesu Kwaramba ubebukisa inkukhu eze Zimbabwe lezivela phandle kwelizwe ezifana le Brahma ekhula ize ifike kusisindo samakilograms angaba yisikhombisa evela kwele Australia lezinye ezivela kwele Japan. Umbukiso walonyaka owenziwa phansi kwendingimba ethi Field to Industry: Produce. Connect. Develop izavulwa okusemthethweni ngoLwesihlanu nguMongameli Emmerson Mnangagwa. Abalimi labamabizimusi bakhangelelwe ukuthola imivuzo etshiyeneyo ebiza inkulungwane lenkulungwane zamadollar. Ngomnyaka ophelileyo kungene abantu abangaba zinkulungwane ezingaba ngamakhulu amabili zama dollar -$200 000 embukisweni owe Harare Agricultural Show. Lonyaka abaqoqa lumbukiso bathi bakhagelele ukuthi abantu abazinkulungwane ezingamatkhulu amabili lamatshumi amahlanu – 250, 000 bangene bazangena lonyaka.